Source: http://www.sportulsalajean.ro/articol-97650/cupa-consiliului-judetean-salaj-isi-desfasoara-editia-a-xiv-a-actiuni-caritabile-pe-parcursul-turneului/
Timestamp: 2020-05-30 22:10:29+00:00

Document:
Cupa Consiliului Judeţean Sălaj îşi desfăşoară ediţia a XIV-a. Acţiuni caritabile pe parcursul turneului! - Sportul Salajean - stiri sportive salaj
Cupa Consiliului Judeţean Sălaj îşi desfăşoară ediţia a XIV-a. Acţiuni caritabile pe parcursul turneului!
Turneul are loc vineri şi sâmbătă, iar alături de HC Zalău vor mai fi prezente SCM Craiova, Dunărea Brăila şi CSM Slatina
HC Zalău se află în plină pregătire pentru a doua parte a sezonului, care se va relua în primele zile din 2020. Până atunci, formaţia zălăuană mai are de disputat o serie de meciuri amicale.
După ce luni şi marţi a jucat în Ungaria, cu Kisvarda, HC Zalău se pregăteşte acum de Cupa Consiliului Judeţean, turneu ajuns la ediţia a XIV-a, care va avea loc vineri şi sâmbătă, în Sala Sporturilor “Gheorghe Tadici” din Zalău.
Pentru acest turneu, HC Zalău a invitat echipe cu care se află în relaţii bune, astfel că sub Meseş vor fi prezente SCM Craiova, CSM Slatina şi Dunărea Brăila.
Cu primele două grupări, formaţia zălăuană s-a duelat şi la turneul de la Slatina, competiţie pe care HC Zalău a câştigat-o cu două victorii şi o remiză.
Cupa Consiliului Judeţean va debuta vineri, de la ora 10.00, cu jocul dintre HC Zalău şi SCM Craiova. Tot vineri, de la ora 19.15, formaţia zălăuană va întâlni Dunărea Brăila, urmând ca ultimul meci din cadrul acestui turneu să îl joace sâmbătă, de la ora 11.45 cu CSM Slatina.
La acest turneu sunt aşteptaţi cât mai mulţi iubitori ai handbalului, iar clubul a pregătit o acţiune de strângere a jucăriilor de pluş, care vor fi donate pentru copii. Astfel, spectatorii sunt aşteptaţi la sală cu astfel de jucării, care înaintea meciurilor pot fi aruncate pe teren.
De altfel şi suporterii au pus la cale o acţiune de caritate, iar la intrarea în sală vor fi amplasate cutii, unde se vor putea dona haine, jucătorii, rechizite, chiar şi alimente, care vor urma să fie donate unor familii nevoiaşe din Sălaj.
Programul Cupei Consiliului Judeţean:
ora 10.00: HC Zalău – SCM Craiova
ora 11.45: CSM Slatina – Dunărea Brăila
ora 17.30: SCM Craiova – CSM Slatina
ora 19.15: Dunărea Brăila – HC Zalău
ora 10.00: Dunărea Brăila – SCM Craiova
ora 11.45: HC Zalău – CSM Slatina
Ora 13.15: Festivitatea de premiere
Related TopicsCSM SlatinaDunarea BrailahandbalHC ZalauhomeSCM CraiovaTurneu
HC Zalău, învinsă la scor în ambele amicale din Ungaria

References: CSM 
 CSM 
 CSM 
 CSM 
 CSM 
 CSM